Greek Legal Document

Category: 349

Content:
5. ΝΟΜΟΘΕΤ. ΔΙΑΤΑΓΜΑ υπ’ αριθ. 1975 της 10 Οκτ./17 Νοεμ. 1942 (ΦΕΚ Α’  295) Περί συμπληρώσεως και κωδικοποιήσεως των περί του Εθνικού Αστεροσκοπείου και των Σταθμών αυτού κειμένων διατάξεων. (Διόρθ. Ημάρτ. ΦΕΚ Α’ 302/1942 και 105/1943). Εκυρώθη και διετηρήθη εν ισχύϊ δια της υπ’ αριθ. 322/1946 (ΦΕΚ Α’ 181) πραξ. Υπ. Συμβουλίου. Άρθρ.1.-1.Το υπό του αειμνήστου Γεωργίου Σίνα ιδρυθέν εν Αθήναις Αστεροσκοπείον έχει ιδίαν νομικήν προσωπικότητα, ιδίαν περιουσίαν και ικανότητα προς το κληρονομείν, υπάγεται υπό την άμεσον δικαιοδοσίαν του Υπουργείου Θρησκευμάτων και Εθνικής Παιδείας και φέρει τον τίτλον: «Εθνικόν Αστεροσκοπείον Αθηνών». Σύμφωνα με την παρ. 1 άρθρ. 31 Νόμ. 1514/1985, (ΦΕΚ Α’ 13) (Τόμ. 24Α, σελ. 336,20) το άνω Αστεροσκοπείο υπάγεται στην Εποπτεία του Υπουργού Έρευνας και Τεχνολογίας. 2.Το Αστεροσκοπείον έχον έργον: α)την σπουδήν των ουρανίων σωμάτων και τον προσδιορισμόν της ακριβούς ώρας, β)την έρευναν του κλίματος του τόπου, των ατμοσφαιρικών εν γένει φαινομένων και του ατμοσφαιρικού ηλεκτρισμού της χώρας και γ)την μελέτην των σεισμών και του γηίνου μαγνητισμού της Ελλάδος, περιλαμβάνει τρία Ινστιτούτα (υπό την έννοιαν των Πανεπιστημιακών Εργαστηρίων): το αστρονομικόν, το μετεωρολογικόν και το γεωδυναμικόν. Βλ. και την νομοθεσίαν περί Μετεωρολογικής Υπηρεσίας εν τόμω 38 σελ. 45 και επ. (Αντί για τη σελ. 777 (β) Σελ. 777(γ) Τεύχος Ζ71-Σελ. 111 669 Εθνικό Αστεροσκοπείο 31.Ι.η.1-5 3.Εις τους προς τούτο προσφόρους τόπους των διαφόρων επαρχιών του Κράτους ιδρύονται, αποφάσει του Συμβουλίου του Αστεροσκοπείου, Μετεωρολογικοί, Σεισμολογικοί και Μαγνητικοί Σταθμοί, αποτελούντες παραρτήματα αυτού. Άρθρ.9.-1.Εν εκάστω Μετεωρολογικώ ή Σεισμολογικώ ή Μαγνητικώ Σταθμώ διορίζεται υπό του Προέδρου του Αστεροσκοπείου, μετά πρότασιν του οικείου «Προϊσταμένου» είς παρατηρητής επί μηνιαία αποζημιώσει 500 μεν δραχμών δια τέσσαρας το πολύ Σταθμούς Α’ τάξεως, 200 δε δια τους υπολοίπους. Αι αποζημιώσεις αύται προσαυξανόμεναι κατά το εκάστοτε παρεχόμενον ανάλογον επίδομα ακριβείας του βίου καταβάλλονται μετ’ αυτού καθ’ ον τρόπον και καθ’ α χρονικά διαστήματα και ο μισθός των δημοσίων υπαλλήλων. 2.Η υπηρεσία του παρατηρητού του Μετεωρολογικού, Σεισμολογικού ή Μαγνητικού Σταθμού είναι υποχρεωτική δια τους δημοσίους λειτουργούς της μέσης και στοιχειώδους εκπαιδεύσεως. 3.Προτάσει του οικείου «Προϊσταμένου» και μετ’ απόφασιν του Συμβουλίου του Αστεροσκοπείου δύναται να ιδρυθή Ακτινομετρικός Σταθμός εκτός του Αστεροσκοπείου άμα τη ενάρξει της λειτουργίας του Σταθμού τούτου διορίζονται εν αυτώ είς επιμελητής ως προϊστάμενος, είς βοηθός είς παρασκευαστής και είς κλητήρ, έχοντες τα αυτά προσόντα, τον αυτόν μισθόν και τα αυτά δικαιώματα και καθήκοντα προς τους εν τω Αστεροσκοπείω εργαζομένους. 4.Τη προτάσει του «Προϊσταμένου» του Μετεωρολογικού Ινστιτούτου και μετά σύμφωνον γνώμην του Συμβουλίου του Αστεροσκοπείου δύναται να γίνεται αμοιβαία μετάθεσις των εν τω Ακτινομετρικώ Σταθμώ, εργαζομένων υπαλλήλων «μετ’ υπαλλήλων κατεχόντων ομοειδή θέσιν» εν τω Μετεωρολ. Ινστιτούτω του Αστεροσκοπείου ή και απλή μετάθεσις των τελευταίων τούτων εις κενήν θέσιν «ομοειδή» του Ακτινομετρικού Σταθμού. Τα εντός « » ετροποποιήθησαν ως άνω δια του άρθρ. 4 Ν.Δ. 3402/1955. Σελ. 780(α) Τεύχος Ι-13-Σελ. 74 Άρθρ.10.-1.Την διοίκησιν της περιουσίας του Αστεροσκοπείου, προερχομένης εκ δωρεών, κληροδοσιών ή κληρονομιών, πωλήσεως δημοσιευμάτων, εκποιήσεως υλικών και άλλων πόρων αυτού, εφ’ όσον η προσπορίζουσα αυτήν δικαιοπραξία δεν ορίζει άλλως, έχει το Συμβούλιον του ιδρύματος, αποφασίζον περί των δαπανών, υπό την έγκρισιν του Υπουργείου και συντάσσον τον σχετικόν προϋπολογισμόν και υποβάλλον αυτόν δια του Προέδρου αυτού προς έγκρισιν, κατά μήνα Μάρτιον εκάστου έτους, εις το Υπουργείον Θρησκευμάτων κλπ. Το Υπουργείον μη εγκρίνον ζητηθείσαν πίστωσιν ή τον προϋπολογισμόν εν όλω ή εν μέρει, επιστρέφει αυτά εις τον Πρόεδρον προς αναθεώρησιν των αποφάσεων του Συμβουλίου. 2.Την διαχείρισιν της περιουσίας του Αστεροσκοπείου ενεργεί ο Πρόεδρος ή προτάσει αυτού και αποφάσει του Συμβουλίου ο υπογραμματεύς αυτού, συμφώνως πάντοτε προς τας εγκεκριμένας παρά του Υπουργείου αποφάσεις του Συμβουλίου και τον εγκεκριμένον προϋπολογισμόν αυτού. 672 31.Ι.η.5 Εθνικό Αστεροσκοπείο 3.Κατά μήνα Μάϊον εκάστου έτους υποβάλλει ο Πρόεδρος του Αστεροσκοπείου εις το Υπουργείον της Παιδείας προς έλεγχον τον απολογισμόν του προηγουμένου έτους. 4.Απαλλάσσονται παντός εισαγωγικού τέλους τα εκ της αλλοδαπής εις το Αστεροσκοπείο εισαγόμενα όργανα, εργαλεία και άλλα χρήσιμα εις την υπηρεσίαν αυτού υλικά. Άρθρ.11.-1.Τα Εργαστήρια Αστρονομίας, Μετεωρολογίας και Σεισμολογίας του Πανεπιστημίου Αθηνών δύνανται να στεγάζωνται εν μέρει εν τω Αστεροσκοπείω Αθηνών, εφ’ όσον υπάρχει προς τούτο πρότασις του «Προϊσταμένου» του οικείου Εργαστηρίου και σύμφωνος γνώμη του Συμβουλίου του ιδρύματος και της Συγκλήτου του Πανεπιστημίου. 2.Το προσωπικόν των ως άνω Εργαστηρίων, εφ’ όσον εργάζεται εν τω Αστεροσκοπείω υπόκειται εις τας εν γένει διατάξεις του οργανισμού του ιδρύματος. Άρθρ.12.-Δια Δ/των εκδιδομένων εκάστοτε μετά γνώμην του Συμβουλίου του Αστεροσκοπείου κανονίζονται λεπτομερώς τα έργα, δικαιώματα και καθήκοντα του Συμβουλίου του ιδρύματος, τα έργα, καθήκοντα, δικαιώματα, υποχρεώσεις και αι ευθύναι του προσωπικού του Αστεροσκοπείου και των Σταθμών αυτού, η κατανομή των οργανικών θέσεων του επιστημονικού προσωπικού εις τα Ινστιτούτα του Ιδρύματος, ο τρόπος της μεταθέσεως του επιστημονικού προσωπικού από Ινστιτούτου εις άλλο, τα της ιδρύσεως, της λειτουργίας και επιθεωρήσεως των Σταθμών, τα της έδρας και λειτουργίας το Ακτινομετρικού Σταθμού, τα των επιστημονικών αποστολών, τα της διοικήσεως και διαχειρίσεως της περιουσίας του ιδρύματος, τα του τρόπου εκποιήσεως υλικού και άλλων κτημάτων αυτού, τα της εκτυπώσεως, διαθέσεως και πωλήσεως των δημοσιευμάτων του ιδρύματος, τα του τρόπου εισπράξεως των προστίμων, των αποζημιώσεων δια προξενηθείσας ζημίας και των δικαιωμάτων εξ επισκέψεων του καταστήματος, διαλέξεων, μελέτης ιδιωτικών οργάνων, πιστοποιητικών και άλλων επιστημονικών εργασιών εν αυτώ, ως και πάσα άλλη λεπτομέρεια αφορώσα εις την εφαρμογήν του παρόντος Νόμου και την καθόλου λειτουργίαν και υπηρεσίαν του Αστεροσκοπείου και των Σταθμών αυτού. Εις εκτέλεσιν του άρθρ. 12 εξεδόθη το Κ.Δ. 26 Ιουν./18 Ιουλ. 1944 (ΦΕΚ Α’ 146, διορθ. ημαρτ. ΦΕΚ Α’ 187/1944) περί κανονισμού του Εθν. Αστεροσκοπείου Αθηνών και των Σταθμών αυτού. Άρθρ.13.-1.Ο κατά την εφαρμογήν του Ν.Δ. 1384/1942 υπηρετών ως τακτικός αστρονόμος καθίσταται άμα τη δημοσιεύσει του παρόντος προσωρινός επιμελητής επί βαθμώ και μισθώ Διευθυντού β’ τάξεως μέχρις αποκτήσεως των υπό των Παν/ακών διατάξεων οριζομένων προσόντων, ότε αυτοδικαίως και άνευ άλλης διατυπώσεως  εξοιμοιούται καθ’ όλα προς επιμελητήν Εργαστηρίου. Η θητεία του προσωρινού τούτου επιμελητού δεν δύναται να ανανεωθή, αν προ της λήξεώς της, δεν έχει αποκτήσει ούτος τα απαιτούμενα δια τους επιμελητάς Εργαστηρίων νόμιμα προσόντα. 2.Κατά την πρώτην εφαρμογήν του παρόντος οι μη πτυχιούχοι βοηθοί παραμένουσιν ως τοιούτοι εις κενάς θέσεις βοηθών, ή καταλαμβάνουν κενάς θέσεις παρασκευαστών (εμπειροτεχνών) μετ’ απόφασιν του Συμβουλίου του Αστεροσκοπείου οι δε πτυχιούχοι παρασκευασταί καταλαμβάνουσιν αυτοδικαίως και άνευ άλλης διατυπώσεως κενάς θέσεις βοηθών. 3.Οι Νόμ. 2118 και 3897, οι Α.Ν. 607/1937, 2028/1939, το υπ’ αριθ. 1384/1942 Ν.Δ/μα το από 14 Αυγ. 1942 Κ.Δ/μα, ως και πάσα άλλη διάταξις αντιβαίνουσα εις το παρόν Ν.Δ/μα καταργούνται. 4.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Η λέξις (Διευθυντής) αντικατεστάθη δια της λέξεως «Προϊστάμενος» δυνάμει του άρθρ. 4 Ν.Δ. 3402/1955. Άρθρ.2.-Το Αστεροσκοπείον προς διεξαγωγήν του έργου αυτού έχει: α)Επιστημονικόν προσωπικόν, αποτελούμενον εκ τριών «Προϊσταμένων», δέκα βοηθών και πέντε παρασκευαστών, β)Διοικητικόν προσωπικόν αποτελούμενον εξ ενός υπογραμματέως και ενός γραφέως, γ)Τεχνικόν προσωπικόν αποτελούμενον εκ δύο τεχνιτών και δ)Κατώτερον προσωπικόν αποτελούμενον εξ ενός επιστάτου, ενός κηπουρού, τεσσάρων κλητήρων και ενός φύλακος. Άρθρ.3.-1. «Προϊστάμενοι» των τριών Ινστιτούτων του Αστεροσκοπείου καθίστανται εκάστοτε αυτοδικαίως και άνευ άλλης διατυπώσεως οι τακτικοί καθηγηταί των αντιστοίχων εδρών (Αστρονομίας, Μετεωρολογίας, Σεισμολογίας) του Πανεπιστημίου Αθηνών. Μη υπάρχοντος τακτικού καθηγητού την διεύθυνσιν του οικείου Ινστιτούτου αναλαμβάνει ο κατέχων την αντίστοιχον έδραν έκτακτος αυτοτελής ή έκτακτος εντεταλμένος καθηγητής εν τη περιπτώσει όμως ταύτη ούτος δεν δύναται να αναλάβη την Προεδρίαν του Συμβουλίου. «Εν περιπτώσει καθ’ ην μία των ως άνω εδρών είναι κενή, δύναται τη εγκρίσει του Συμβουλίου του Αστεροσκοπείου να ανατεθή προσωρινώς η υποδιεύθυνσις του αντιστοίχου Ινστιτούτου του Ιδρύματος εις υφηγητήν της έδρας επί τω κεκανονισμένω επιμισθίω. Κατά την εφαρμογήν της διατάξεως ταύτης την διεύθυνσιν του Ινστιτούτου τούτου έχει ο Πρόεδρος του Συμβουλίου του Αστεροσκοπείου». Το εντός « » εδάφιον προσετέθη δια του άρθρ. 3 Ν.Δ. 457/1947. 2.«Τα τρία Ινστιτούτα του Ε. Αστεροσκοπείου λειτουργούσιν έκαστον αυτοτελώς και ανεξαρτήτως απ’ αλλήλων, συμφώνως προς τας περί λειτουργίας των Πανεπιστημιακών εργαστηρίων διατάξεις, του προϊσταμένου Καθηγητού ασκούντος άμεσον έλεγχον επί του προσωπικού του υπ’ αυτόν Ινστιτούτου, ως και άπαντα εν γένει τα δικαιώματα του Διευθυντού Πανεπιστημιακού Εργαστηρίου. Η ιδιότης και δικαιοδοσία του Προέδρου του Συμβουλίου του Ε. Αστεροσκοπείου αντιστοιχεί προς την του Κοσμήτορος Σχολής του Πανεπιστημίου». Η παρ. 2 αντικατεστάθη ως άνω δια του άρθρ. 6 Ν.Δ. 3402/1955. Σελ. 778(γ) Τεύχος Ζ71 – Σελ. 112 3.«Προϊστάμενον» τινά απόντα ή κωλυόμενον ή μη υπάρχοντα αναπληροί, προσωρινώς, εις την διεύθυνσιν του οικείου Ινστιτούτου ο Πρόεδρος του Συμβουλίου. Εν περιπτώσει απουσίας και των τριών «Προϊσταμένων» το Συμβούλιον ορίζει εγκαίρως τον εκ των μελών αυτού αναπληρωτήν του Προέδρου. 4.Προκειμένου περί πειθαρχικής διώξεως των τριών «Προϊσταμένων» - Καθηγητών ισχύουν αι ειδικαί διατάξεις του περί οργανισμού του Πανεπιστημίου Αθηνών Νόμου, αι αφορώσαι εις τους καθηγητάς αυτού, ασκείται δε αύτη εισηγουμένου του Προέδρου του Συμβουλίου του Αστεροσκοπείου ή του Υπουργού. 5.Εις έκαστον «Προϊστάμενον» χορηγείται μηνιαία αποζημίωσις κινήσεως ίση προς το τρίτον του αρχικού μισθού της κυρίας θέσεως αυτού. Άρθρ.4.-«1.Παρά τω Εθνικώ Αστεροσκοπείω δια την διοίκησιν και διαχείρισιν της ιδίας περιουσίας του ιδρύματος και δια την οικονομικήν και επιστημονικήν βελτίωσιν αυτού, εδρεύει (οκταμελές) Συμβούλιον, αποτελούμενον: Ήδη δια της παρ. Α5 της υπ’ αριθ. 79270 της 8/21 Ιουν. 1967 αποφ. Υπ. Συντονισμού και Παιδείας (ΦΕΚ Β’ 409) τροποποιηθείσης δια της υπ’ αριθ. 79270α της 14/21 Ιουλ. 1967 των αυτών Υπουργών (ΦΕΚ Β’ 471) η σύνθεσις του Δ.Σ. καθωρίσθη εκ 5 μελών, οριζομένων δι’ αποφάσεως του Υπ. Παιδείας μετά ισαρίθμων αναπληρωτών, εξ Ακαδημαϊκών και Καθηγητών του Πανεπιστημίου Αθηνών και του Ε.Μ. Πολυτεχνείου, εκ Δικαστικών, Στρατιωτικών ή άλλων ανωτάτων κρατικών λειτουργών και επί διετεί θητειά. Δια της αποφάσεως του αυτού Υπουργού ορίζεται ο Πρόεδρος και Αντιπρόεδρος του Συμβουλίου. Το Συμβούλιον ευρίσκεται εν απαρτία παρόντων των 4 μελών αυτού. Για τη σύνθεση του άνω Δ.Σ. Βλ. ήδη την παρ. 1 άρθρ. 17 Νόμ. 1349/1983, κατωτ. αριθ. 20. 2-4(Δεν ισχύουν εισέτι μετά την ανωτέρω υπ’ αριθ. 79270/1967 απόφασιν Υπ. Συντονισμού και Εθν. Παιδείας και Θρησκευμάτων). 670 31.Ι.η.5 Εθνικό Αστεροσκοπείο 5.Αι συνεδρίαι του Συμβουλίου του Αστεροσκοπείου δεν δύνανται να υπερβούν τας 6 κατά μήνα το δε ποσόν της αποζημιώσεως δι’ έκαστον των μελών αυτού και τον γραμματέα κατά συνεδρίαν, καθορίζεται εκάστοτε δι’ αποφάσεως του Υπουργού Θρησκευμάτων και Εθνικής Παιδείας. Άρθρ.5.-1.Άπασαν την κατά τας κειμένας διατάξεις διοικητικήν και πειθαρχικήν δικαιοδοσίαν ασκεί ο Πρόεδρος του Συμβουλίου του Ιδρύματος, τον οποίον απόντα ή κωλυόμενον αναπληροί, εις την διεκπεραίωσιν της τρεχούσης υπηρεσίας, ο εκ των λοιπών «Προϊσταμένων» αρχαιότερος εις τον βαθμόν του τακτικού καθηγητού «Προϊστάμενος». 2.Ο Πρόεδρος του Συμβουλίου του Ιδρύματος εκπροσωπεί αυτό καθ’ όλας αυτού τας σχέσεις ενώπιον των Δικαστηρίων και πάσης Αρχής. «3.Οι Προϊστάμενοι των Ινστιτούτων Καθηγηταί δύνανται να αλληλογραφώσιν απ’ ευθείας μετ’ αλλοδαπών ή ημεδαπών συναδέλφων ή ιδρυμάτων επί επιστημονικών θεμάτων της ειδικότητός των». Η παρ. 3 προσετέθη δια του άρθρ. 6 Ν.Δ. 3402/1955. Άρθρ.6.-1.Οι επιμεληταί, βοηθοί (πτυχιούχοι και μη), οι παρασκευασταί (πτυχιούχοι και εμπειροτέχναι) και οι τεχνίται του Αστεροσκοπείου εξομοιούνται εν γένει προς τους αντιστοίχους ομοιοβάθμους των, των Εργαστηρίων του Πανεπιστημίου Αθηνών το δε διοικητικόν και κατώτερον προσωπικόν αυτού εξομοιούται εν γένει προς το αντίστοιχον της Κεντρικής Υπηρεσίας του αυτού Πανεπιστημίου. 2.Το προσωπικόν του Αστεροσκοπείου υπάγεται ως προς τα προσόντα, τον τρόπον του διορισμού και της προαγωγής, την θητείαν, την πειθαρχικήν δίωξιν και απόλυσιν, την σύνταξιν, τας αδείας κλπ. εις τας εκάστοτε διεπούσας το κατέχον τας αντιστοίχους θέσεις του Πανεπιστημίου Αθηνών σχετικάς διατάξεις. Σύμφωνα με την παρ. 7 άρθρ. 25 Νόμ.  1733/16-22 Σεπτ. 1987 (ΦΕΚ Α’ 171), τόμ. 11,  σελ. 210,07, στο τακτικό προσωπικό του Εθν.  Αστεροσκοπείου Αθηνών και οικογένειές του  παρέχεται από το Δημόσιο υγειονομική περίθαλψη όπως στους τακτικούς δημοσίους υπαλλήλους. 3.Όπου κατά τας κειμένας περί του Πανεπιστημίου Αθηνών διατάξεις, απαιτείται, προκειμένου περί διορισμού, προαγωγής, ανανεώσεως θητείας, πειθαρχικής διώξεως, απολύσεως κλπ. γνώμη, πρότασις, απόφασις ή πράξις του Πρυτάνεως ή του Γενικού Γραμματέως του Πανεπιστημίου, προκειμένου περί του προσωπικού του Αστεροσκοπείου απαιτείται τοιαύτη του Προέδρου του Συμβουλίου του Ιδρύματος όπου δε απαιτείται, κατά τας αυτάς διατάξεις, γνώμη πρότασις κλπ. των Διευθυντών των Εργαστηρίων του Πανεπιστημίου προκειμένου  περί των υπαλλήλων του Αστεροσκοπείου απαιτείται τοιαύτη των «Προϊσταμένων» των Ινστιτούτων του Αστεροσκοπείου. Ομοίως όπου κατά τας αυτάς Πανεπιστημιακάς διατάξεις, απαιτείται γνώμη, πρότασις, απόφασις κλπ. της Σχολής, του Οικονομικού Συμβουλίου, του Υπηρεσιακού Συμβουλίου ή της Συγκλήτου του Πανεπιστημίου, προκειμένου περί των υπαλλήλων του Αστεροσκοπείου απαιτείται τοιαύτη του Συμβουλίου του Ιδρύματος. 4.Είς των βοηθών εκάστου Ινστιτούτου παρασχών δείγματα αξιολόγου επιστημονικής και διοικητικής ικανότητος και έχων τα υπό των Πανεπιστημιακών διατάξεων οριζόμενα προσόντα δύναται τη προτάσει του οικείου «Προϊσταμένου» και αποφάσει του Συμβουλίου του Ιδρύματος, να καθίσταται δια Δ/τος επιμελητής του Ινστιτούτου μετατρεπομένης προς τούτο, δια του αυτού Δ/τος, της θέσεως του βοηθού ην κατέχει εις θέσιν επιμελητού. Οι ούτω καθιστάμενοι επιμεληταί εάν έχωσι ως βοηθοί βαθμόν ανώτερον του αρχικού της θέσεως του επιμελητού διατηρούσι τον βαθμόν τούτον προαγόμενοι εφεξής κατά τας Πανεπιστημιακάς διατάξεις. 5.Εις την βιβλιοθήκην του Αστεροσκοπείου δύναται, μετά πρότασιν του Προέδρου και απόφασιν του Συμβουλίου του Ιδρύματος να τοποθετείται μονίμως είς των βοηθών ως βιβλιοφύλαξ. 6.Το προσωπικόν του Αστεροσκοπείου το εκτελούν δίωρον τουλάχιστον νυκτερινήν, μετά την 20ην ώραν, υπηρεσίαν ως και το εκτελούν παρατηρήσεις ή άλλην υπηρεσίαν κατά τας μη εργασίμους ημέρας δικαιούται, δι’ εκάστην περίπτωσιν, προσθέτου αποζημιώσεως ίσης προς τας ημερησίας αποδοχάς αυτού. Εφαρμογήν του τεχνικού μισθολογίου εις το προσωπικόν του Αστεροσκοπείου βλ. εν άρθρ. 3 Ν.Δ. 3972/1959 (τομ. 31 σελ. 54). Άρθρ.7.-1.Οι εκ του επιστημονικού προσωπικού του Αστεροσκοπείου κατέχοντες και ετέραν δημοσίαν θέσιν εξ ίσου ή μάλλον μισθοδοτουμένην λαμβάνουν τον μισθόν και τας λοιπάς αποδοχάς της θέσεως ταύτης, δια δε τη εν τω ιδρύματι υπηρεσίαν των λαμβάνουν επιμίσθιον ίσον προς το ήμισυ των εκάστοτε αποδοχών των. 2.Το προσωπικόν εν γένει του Αστεροσκοπείου μεταβαίνον, εντολή του Προέδρου ή αποφάσει του Συμβουλίου, εντός ή εκτός της Ελλάδος, προς επιθεώρησιν των Σταθμών αυτού, αγοράν, τοποθέτησιν ή επισκευήν οργάνων ή προς άλλους υπηρεσιακούς ή επιστημονικούς σκοπούς, λαμβάνει πλην του μισθού και των οδοιπορικών αυτού εξόδων, και ημερησίαν αποζημίωσιν δια μεν το εσωτερικόν ίσην προς το ημερήσιον μισθόν του δια δε το εξωτερικόν οριζομένην εκάστοτε υπό του επί της Παιδείας Υπουργού. (Αντί για τη σελ. 779) Σελ. 779(α) Τεύχος Ι-13 Σελ. 73 671 Εθνικό Αστεροσκοπείο 31.Ι.η.5 Άρθρ.8.-1.Εν τω Αστεροσκοπείω δύναται να κατοική μονίμως μόνον το κατώτερον προσωπικόν, το οριζόμενον υπό του Συμβουλίου. 2.Το προσωπικόν του Αστεροσκοπείου και των Σταθμών αυτού υπέχει ευθύνην και υποχρεούται εις αποζημίωσιν, καταβαλομένην εις το Ταμείον του ιδρύματος, τη προτάσει του Προέδρου και αποφάσει του Συμβουλίου αυτού δια πάσαν φθοράν, απώλειαν ή καταστροφήν, εξ υπαιτιότητος ή αμελείας αυτού προελθούσαν εις τα όργανα, τα κτίρια και τα λοιπά υλικά του ιδρύματος ή του οικείου Σταθμού και καθόλου εις την περιουσίαν του Αστεροσκοπείου.